armvectores/hy_wikipedia_2023 huggingface dataset:
Մալաթիա կամավորական ջոկատ

«Մալաթիա» կամավորական ջոկատ։ Կազմավորվել է 1998 թվականին Երևանում։ 1988-1994 թվականներին մասնակցել է Հայաստանի Հանրապետության Արարատի (Երասխ), Գորիսի (Կոռնիձոր, Տեղ, Խնձորեսկ, Արավուս), Մեղրիի (Շվանիձոր, Նյուվադի), Կապանի (Ծավ, Ներքին Հանդ, Շիշկերտ), Նոյեմբերյանի (Ոսկեպար), Իջևանի (Կիրանց, Վազաշեն) և Արցախի Հանրապետության Գետարշենի ենթաշրջանի (Մարտունաշեն, Գետաշեն), Շահումյանի, Հադրութի, Ասկերանի (Մալիբեկլու, Խոջալու, Ասկերան, Նախիջևանիկ, Փրջամալ, Խանաբադ), Մարտունու (Ղարադաղլու), Քաշաթաղի, Քարվաճառի շրջան, Մարտակերտի (Մաղավուզ, Հակոբ Կամարի, Տոնաշեն, Դաստակերտ, Մատաղիս, Թալիշ), Ֆիզուլիի (Հորադիզ), Աղդամի շրջանների ինքնապաշտպանական և ազատագրական մարտերին։ Ռազմական տարբեր գործողությունների ժամանակ հրամանատարներ են եղել Վահան Զատիկյանը, Հ. Հակոբյանը և Ս. Բաղդասարյանը։ Ջոկատից զոհվել է 1 ազատամարտիկ։
Սմոլյանիկովկա (գյուղ, Բելոպոլիեի շրջան)

Սմոլյանիկովկա (ուկրաիներեն՝ Смоляниківка), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Սմոլյանիկովկա գյուղում բնակվում էր 11 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրիոլիթ

Կրիոլիթ ( հին հունարեն՝ κρύος - ցուրտ + λίθος - քար), միներալ բնական ֆտորիդների խմբից։
Քիմիական կազմը՝ Na2NaAlF6։ Բյուրեղագիտական համակարգը մոնոկլինային է։ Խորանարդաձև բյուրեղները սակավ են։ Սովորաբար առաջացնում է անգույն, սպիտակ, գորշ բյուրեղային կուտակումներ։ Փայլը՝ ապակու։ Կարծրությունը՝ 2, 5-4, 0, խտությունը՝ 2960 - 2970 կգ/մ3։ Հանդիպում է պեգմատիտներում՝ տոպազի, ֆլյուորիտի հետ։ Լայնորեն կիրառվում է ալյումինի մետալուրգիայում, էմալի ստացման համար են։ Կրիոլիթ է անվանվել սառույցի հետ նմանության (փայլը և բեկման ցուցիչը) պատճառով։


== Արտաքին հղումներ ==
Կրիոլիթը webmineral.com տվյալների բազայում (անգլ.)
Կրիոլիթ բնագիտական GeoWiki բառարանում(ռուս.)


== Ծանոթագրություններ ==
Լուցինա

Լուցինա (Լյուցինա, լատ.՝ Lucina — «լուսավոր»), հին հռոմեական աստվածուհի, ամուսնության ու որդեծնության հովանավորը, որը նույնացվել է հունական Իլիփիայի հետ։ Սովորաբար Յունոնան փառաբանվել է որպես Յունոնա Լուցինա, իսկ երբեմն էլ Դիանային կոչել են Դիանա Լուցինա։ Յունոնային հատուկ գործառույթները Դիանային փոխանցվել են հունական Արտեմիսի պաշտամունքի ազդեցությամբ։
Լուցինայի պատամունքը եղել է բավական հին ու տարածված է եղել ամբողջ Իտալիայում։
Լուցինան եղել է նորալուսնի, ծննդաբերության ու ամուսնության հովանավորը։ Նկարագրվել է որպես «երեխային լույս աշխարհ բերող» («ծննդաբերության ժամանակ օգնող»)։ Համարվել է ամուսնացած կանանց՝ մատրոնաների հովանավոր, որոնք Յունոնա Լուցինայի պատվին մարտի 1-ին նշել են «մատրոնալիաների» տոնը։ Աստվածուհու սրբավայրը գտնվել է Հռոմում՝ Էսկվիլին բլրի վրա։
Յունոնա Լուցինային նվիրված տաճարը վեր է խոյացել Հռոմում մ.թ.ա. 4-2-րդ դարերում։
Juno Lucina-ն համապատասխանում է Յուպիտերին (Lucetius, լույսի աստվածը)։
Լուցինայի պատվին կոչվել է (146) Լուցինա աստերոիդը, որը հայտնաբերվել է 1875 թվականի հունիսին։


== Ծանոթագրություններ ==


== Գրականություն ==
Ἥρα // Реальный словарь классических древностей / авт.-сост. Ф. Любкер; Под редакцией членов Общества классической филологии и педагогики Ф. Гельбке, Л. Георгиевского, Ф. Зелинского, В. Канского, М. Куторги и П. Никитина. — СПб., 1885.
«Луцина»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Юнона // Большая энциклопедия։ В 22 томах (20 т. и 2 доп.) / под ред. С. Н. Южакова. — СПб.։ Книгоиздательское товарищество «Просвещение», 1900—1909.
Յան Ռյապոշ

Յան Ռյապոշ (սլովակ.՝ Ján Riapoš, սեպտեմբերի 28, 1968(1968-09-28), Heľpa, Brezno District, Սլովակիա), սլովակ մարզիկ, Պարաօլիմպիկ խաղերի մասնակից (սեղանի թենիս), Պարաօլիմպիկ խաղերի քառակի չեմպիոն և արծաթե մեդալակիր. Ռյապոշից ավելի շատ տիտղոսներ ունի միայն Գենրիտե Ֆարկաշը (5 ոսկե, 1 արծաթե, 1 բրոնզե մեդալներ)։ Սլովակիայի պարաօլիմպիկ կոմիտեի և Սլովակիայի սահմանափակ կարողություններով մարզիկների միության նախագահն է։


== Կենսագրություն ==
1993 թվականին Յան Ռյապոշը ենթարկվել է ավտովթարի՝ ստանալով ողնաշարի վնասվածք։


=== Սպորտ ===
2012 թվականին Լոնդոնում անցկացված ամառային Պարաօլիմպիկ խաղերում Յան Ռյապոշը հասել է լավագույն արդյունքի՝ հաղթելով ինչպես անհատական, այնպես էլ թիմային մրցությունում Ռաստիսլավ Ռևուցկու և Մարտին Լյուդրովսկու հետ միասին։
2016 թվականին 47 տարեկան հասակում մասնակցել է Պարաօլիմպիկ խաղերին Ռիո դե Ժանեյրոյում։ Անհատական հաշվարկում քառորդ եզրափակչում հաղթել է չեխ Իրժի Սուխանեկին՝ արդյունքում զբաղեցնելով հինգերորդ տեղը։ Թիմային հաշվարկում եղել է չորրորդը։


=== Սպորտից դուրս ===
2002 թվականին Ռյապոշը դարձել է Սլովակիայի հաշմանդամ մարզիկների միության նախագահ, 2003 թվականին՝ Սլովակիայի պարաօլիմպիկ կոմիտեի նախագահ։
2006 թվականի օգոստոսի 31-ին Սլովակիայի նախագահ Իվան Գաշպարովիչը Ռյապոշին շնորհել է Լյուդովիտ Շտուրի երրորդ դասի շքանշան հաշմանդամների համար սպորտի զարգացման գործում ունեցած մեծ ներդրման համար։
Յան Ռիպոշը սովորել է հասարակական գիտություններ Տրնավայի համալսարանի առողջապահության և սոցիալական աշխատանքի ֆակուլտետում։
2014 թվականի Սլովակիայի նախագահական ընտրությունների առաջին փուլից առաջ հրապարակավ սատարել է Ռոբերտ Ֆիցոյին։
208 թվականի նոյեմբերի 19-ին Սուրբ Ելիզավետայի առողջապահության և սոցալական աշխատանքի քոլեջում Յան Ռյապոշին շնորհվել է պատվավոր դոկտորի (փիլիսոփայության դոկտոր) կոչում «արտասահմանում Սլովակիան ներկայացնելու և 25 տարի սահմանափակ կարողություններով մարզիկների հետ աշխատելու համար»։


== Ծանոթագրություններ ==


== Արտաքին հղումներ ==
Յան Ռյապոշը(անգլ.) Պարաօլիմպիկ սեղանի թենիսի միջազգային ֆեդերացիայի կայքում
Կարոյ Կոշ

Կարոյ Կոշ (венг. Kós Károly, դեկտեմբերի 16, 1883(1883-12-16), Տիմիշոարա, Ավստրո-Հունգարիա - օգոստոսի 24, 1977(1977-08-24), Կլուժ-Նապոկա, Ռումինիա), Տրանսիլվանիայի հունգարացի ճարտարապետ, գրող, պատկերազարդող, ազգագրագետ և քաղաքական գործիչ։


== Կենսագրություն ==
1909 թվականին, Կոշի նախագծի համաձայն, Զեբեգեն գյուղում կառուցվել է եկեղեցի և Օբուդայում` ծխական շենքը, իսկ 1910 թվականին` Բուդապեշտի կենդանաբանական այգին։ 1910 թվականից հետո նա Կոլոսվարի եկեղեցու և Սֆինտու Գեորգեի հիվանդանոցի նախագծերի հեղինակ է։ Այդ ժամանակ վիեննական սեցեսսիոնիզմի և մոդեռնի ազդեցությունը։

1914 թվականին, Առաջին համաշխարհային պատերազմի սկզբին, Կոշը տեղափոխվել է Ալմաշ։ 1917-1918 թվականներին ովորել է Ստամբուլում, 1918 թվականին հրավիրվել է Բուդապեշտի կիրառական արվեստի քոլեջում դասավանդելու, սակայն հրաժարվել է, քանի որ ցանկանում էր վերադառնալ Տրանսիլվանիա։
Հետագայում սկսել է քաղաքական կարիերա, ընդունելով Ռումինիայի Թագավորության վարչակազմը։ 1921 թվականի Տրանսիլվանիայի ժողովրդական կուսակցության և հետագայում Ռումինիայի Մադյարի կուսակցության հիմնադիրներից մեկն է եղել։ Նա նաև եղել է Vasárnap կուսակցական թերթի խմբագիրը։
1924-ին նա մի քանի ընկերների հետ հիմնադրել է Erdélyi Szépmíves Céh հրատարակչական տունը։ 1931 թվականից աշխատել է որպես Erdélyi Helikon -ի խմբագիր և Միկլոշ Բարաբաշի գիլդիայի ղեկավար։
1944 թվականին նրա տունը կողոպտվեց, և Կոշը տեղափոխվեց իր ընտանիքի մոտ՝ Կլուժ։ Այնտեղ աշխատել է Տրանսիլվանիայի տնտեսական միության տնօրեն։ Որպես քաղաքական գործիչ, նա եղել է Հունգարիայի ժողովրդական միության նախագահ (Ռումինիայի ձախ հունգարական կուսակցություն), այնուհետև՝ Ռումինիայի պատգամավորների պալատի անդամ (1946-1948)։
Մինչ 1953 թվականին աշխատել է Կլուժի գյուղատնտեսական քոլեջում, որպես դեկան՝ 1945 թվականին։ 1948-1949 թվականներին Նա նաև թղթակից էր Világosság ամսագրում։ Կարոյ Կոշը մահացել է 1977 թվականին Կլուժում։


== Կոշի ճարտարապետական նախագծեր ==


=== 1908—1910 թվականներ ===
Բարեփոխվել է ծխական շենք, Օբուդա
Կաթոլիկ եկեղեցի, Զեբեգեն
Կենդանաբանական այգի, Բուդապեշտ
Կոշի տուն, Ստանա


=== 1910—1913 թվականներ ===
Վարոսմայոր փողոց, Բուդապեշտ
Район Wekerletelep, Բուդապեշտ
Սեկեյի ազգային թանգարան, Սֆինտու-Գեորգե


=== 1930—1950 թվականներ ===
Կոշի տուն, Միշկոլց
Ցուցադրությունների սրահ, Կլուժ-Նապոկա
Մաթիաս թագավորի տան վերականգնում, Կլուժ-Նապոկա
Կաթնային սրահ, Վիժու


== Վեպեր ==
Varjú nemzetség (1925)
A Gálok (1930)
Országépítő (1934)


== Ծանոթագրություններ ==


== Արտաքին հղումներ ==
Дом Коша в Состоянии
Խոփ (Դիարբեքիրի գավառ)

Խոփ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։


== Պատմություն ==
Գյուղը կողոպտվել և ավերվել է 1895 թվականի ջարդերի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Դեմիդովո (այլ կիրառումներ)

Դեմիդովո, կարող է վերաբերել՝

Դեմիդովո - գյուղ Ռուսաստանի Նովգորոդի մարզի Օկուլովսկի շրջանի կազմում։
Դեմիդովո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Դեմիդովո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Դեմիդովո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Էրինճուղ

Անվան այլ կիրառումների համար տե՛ս՝ Էրինճուղ (այլ կիրառումներ)Էրինճուղ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Քաղցր թեյ

Քաղցր թեյ, սառը թեյի հայտնի տեսակ, սովորաբար օգտագործվում է այնպիսի երկրներում, ինչպիսիք են ԱՄՆ-ը (հատկապես տարածված է Հարավային Միացյալ Նահանգներում) և Ինդոնեզիան։ Քաղցր թեյն առավել հաճախ պատրաստվում է սև թեյին շաքար կամ օշարակ ավելացնելով՝ թեյը եփելիս կամ դեռ տաք վիճակում, չնայած արհեստական քաղցրացուցիչները նույնպես հաճախ են օգտագործվում։ Քաղցր թեյը գրեթե միշտ մատուցվում է սառույցով։ Այն երբեմն կարող է համեմվել, առավել հաճախ՝ կիտրոնով, բայց նաև դեղձով, ազնվամորիով կամ անանուխով։ Խմիչքին երբեմն խառնում եմ սոդա` թթվայնությունը նվազեցնելու համար։
Քաղցր թեյը համարվում է որպես տարածաշրջանային կարևոր բաղադրիչ Հարավային Միացյալ Նահանգների և Ինդոնեզիայի խոհանոցներում։ Քաղցր թեյի առկայությունը ռեստորաններում և այլ հաստատություններում հասարակության կողմից օգտագործվում է որպես ցուցիչ` գնահատելու համար, թե արդյոք տարածքը կարելի է համարել ԱՄՆ-ի հարավային մաս։ Չնայած քաղցր թեյը կարելի է եփել ավելի քիչ շաքարով և ցածր կալորիականությամբ, քան շատ մրգահյութեր և գազավորված ըմպելիքներ, սակայն դժվար չէ գտնել քաղցր թեյ` մինչև 22 բրիքս (սախարոզի տեսակարար կշիռր ջրում) շաքարի մակարդակով, ինչը կրկնակի մեծ է Կոկա-Կոլա-ում շաքարի պարունակությունից։


== Պատմություն ==
Քաղցր թեյը համարվել է շքեղություն` թեյի, սառույցի և շաքարի թանկ լինելու պատճառով։ Սառույցը, թերևս, բաղադրիչներից ամենարժեքավորն էր, քանի որ այն ժամանակ, երբ սառը խմելու ջրի հասանելիությունը հարաբերական շքեղություն էր, տեղափոխվում էր հեռվից։ Իսկ ժամանակակից պայմաններում այն կարելի է արտադրել մեծ քանակությամբ, արագ և էժան։
Սառույցով քաղցր թեյի ամենահին բաղադրատոմսը հրապարակվել է 1879 թվականին՝ Վիրջինիայում ծնված Մարիոն Քեյբլ Թայրիի «Տնային տնտեսությունը Հին Վիրջինիայում» խոհարարական գրքում։ Բաղադրատոմսում ներառված էր կանաչ թեյ, քանի որ այս ժամանակահատվածում սպառվող քաղցր թեյի մեծ մասը կանաչ թեյ էր։ Սակայն Երկրորդ համաշխարհային պատերազմի ընթացքում կանաչ թեյի հիմնական աղբյուրները սպառվեցին Միացյալ Նահանգներում (Ճապոնական ներխուժման և կանաչ թեյի արտադրությամբ զբաղվող տարածքների օկուպացիայի պատճառով), նրանք ստիպված էին գնել թեյը բացառապես բրիտանական Հնդկաստանից, որը սև թեյ էր արտադրում։ Ամերիկացիները դուրս եկան պատերազմից հիմնականում սև թեյ խմելով։ Քաղցր թեյը ժամանակին օգտագործվել է պունշի տեսքով, որը խառնվում էր անանուխի և սերուցքի համով լիկյորի հետ։
2003 թվականին, ենթադրաբար, որպես ապրիլմեկյան կատակ, Ջորջիայի Ներկայացուցիչների պալատը օրինագիծ է ներկայացրել, որը նախատեսում էր «բարձր և ծանրացնող բնույթի զանցանք» ռեստորանում սառույցով թեյ վաճառելու և միևնույն ժամանակ ճաշացանկում սառույցով քաղցր թեյ չառաջարկելու համար։ Օրինագիծն այդպես էլ քվեարկության չի դրվել։


== Տես նաև ==
Սառը թեյ
Լիպտոն
Թեյ
Ամերիկյան խոհանոց


== Ծանոթագրություններ ==


== Մատենագրություն ==
History of Iced Tea and Sweet Tea
Housekeeping in Old Virginia by Marion Cabell Tyree. 1-4101-0508-3
A Slate article on sweet tea
Վլադիմիր Աբազոպուլո

Վլադիմիր Աբազոպուլո (ուկրաիներեն՝ Абазопуло Володимир Костянтинович, սեպտեմբերի 2, 1951(1951-09-02), Զարոժանի, Խոտինի շրջան, Չեռնովցիի մարզ, Ուկրաինական ԽՍՀ, ԽՍՀՄ), թատրոնի և կինոյի ուկրաինացի դերասան։ Ուկրաինայի ժողովրդական արտիստ (2009)։


== Կենսագրություն ==
Վլադմիր Աբազոպուլոն ծնվել է 1951 թվականի սեպտեմբերի 2-ին, Չեռնովցիի մարզի Խոտինի շրջանի Զառոժան գյուղում։ Ազգությամբ հույն է։ Պապը` Պանայոտ Աբազոպուլոն, եղել է ազատ նավաստի, 1854 թվականին տեղափոխվել է Օդեսա, որպեսզի ծառայի ծովային նավատորմում։ Օդեսայում ծնվել է Կոնստանտին Աբազոպուլոն, Վլադիմիրի հայրը, որը խորհրդային իշխանությունների` ազգային փոքրամասնությունների հանդեպ անհանդուրժողականության պատճառով ստիպված է եղել թաքցնել իր հունական ծագումը և այդ նույն պատճառով տեղափոխվել է նախ Զապորոժիե, այնուհետև` Բուկովինա։
1977 թվականին Վլադիմիրը ավարտել է Կիևի Իվան Կարպենկո Կարովի անվան թատերական արվեստի պետական ինստիտուտը։ Հենց այդ տարում էլ դարձել է Կիևի Ի. Ֆրանկոյի անվան թատրոնի դերասան։
1977 թվականին նրան շնորհվել է է «Ուկրաինայի ժողովրդական արտիստ» կոչումը։ 2009 թվականի հունվարի 16-ին նրան շնորհվել է «Ուկրաինայի ժողովրդական արտիստ» կոչումը` Ուկրաինական հասարակության զարգացման գործում ունեցած անձնական ներդրման, դեմոկրատական, սոցիալական և իրավական պետության զարգացմանն աջակցելու համար, ինչպես նաև` Ուկրաինայի համաժողովրդական օրվա առթիվ։
Աբազոպուլոն հիվանդացել է քաղցկեղով, կորցրել է ձայնը, որից հետո կոկորդի վիրահատություն է տարել։ Իր արհեստական ձայնով շարունակել է խաղալ թատրոնում, որի պատճառով որոշ դերեր դիտավորյալ փոփոխվել են` դառնալով առանց խոցքերի։ Չայկովսկու անվան Ուկրաինայի ազգային երաժշտական ակադեմիայում դասավանդում է բեմական շարժուձև, վարպետության դասեր է տալիս Կիևի արվեստների մշակույթի համալսարանում։


== Ընտանիք ==
Կինը` Տատյանան
Որդին` Վլադիմիր Աբազոպուլո


== Թատերական գործեր ==
Վլադիմիր Աբազոպուլոն մտնում է Իվան Ֆրանկոյի անվան Կիևի թատրոնի թատերախմբի մեջ։

1989` «Տևե-տրել» (Գրիգորի Գորին)
2003` «Ռևիզոր» (Նիկոլայ Գոգոլ)
2005` «Ռոմեո և Ջուլիետ» (Ուիլյամ Շեքսպիր)
2007` «Կայդաշևների ընտանիքը» (Իվան Նեչույ-Լևիցկի)
2008` «Էդիտ Պիաֆ. Կյանքն ապառիկով» (Յուրի Ռիբիչինսկի և Վիկտորյա Վասալատի)
2009` «Նազար Ստոդոլյա» (Տարաս Շևչենկո)
2010` «Գրեկ Զորբա» (Նիկոս Կազանձակիս)
2010` «Ուռուս-Շայթան» (Իգոր Աֆանասև)
2011` «Ֆրեդերիկ կամ  հանցագործությունների բուլվեր» (Էրիկ Էմանուել Շմիտ)
«Կովկասյան կավճի շրջան» (Բերտոլդ Բրեխտ)


== Ծանոթագրություններ ==


== Գրականություն ==
Гусар Ю. «Богдан Хмельницький» із Зарожан (про Абазопуло) / Юхим Гусар // Буковинське віче. — 2015. — 27 серпня (№ 32). — С. 3, портрет.
Мазепа М. «Богдан Хмельницький» жив у Вижниці (про Абазопуло) // Марія Мазепа // Вижницькі обрії. — 2016. — 2 вересня (№ 36). — С. 4.
Լաս (այլ կիրառումներ)

Լաս հասկացությունը կարող է վերաբերել հետևյալներին.

ԼԱՍ (Լուիզա Ասլանյան), գրող, հասարակական գործիչ
Լաս (վրացական տառ), վրացական այբուբենի տասնմեկերորդ տառը, ლ
Մեծ Ացվեժ

Մեծ Ացվեժ (ռուս.՝ Большой Ацвеж), գետ Ռուսաստանում, հոսում է Կոտելնիչսկի շրջանում, Կիրովի մարզում։ Գետաբերանը տեղակայված է Ացվեժ գետի աջ ափին՝ 35 կմ հեռավորության վրա։ Գետի երկարությունը 10 կմ է։
Գետի ակունքը գտնվում է Մոկրեցի բնակավայրում, Կոտելնիչայից 20 կմ դեպի հյուսիս-արևմուտք։ Գետը հոսում է հարավում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության>.

Ջրային օբյեկտի, պետական ջրային գրանցման կոդը - 10010300412111100036634
Հիդրոլոգիական ուսումնասիրությունների կոդը - 111103663
Ավազանի կոդը - 10.01.03.004
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գրանոդիորիտ

Գրանոդիորիտ, ներժայթուք ապար՝ կազմված քվարց, պլագիոկլազ, ինչպես նաև բիոտիտ, պիրոքսեն միներալներից։ Բաղադրությամբ միջանկյալ տեղ է գրավում գրանիտի և քվարցային դիորիտի միջև։ Օգտագործվում է շինարարության մեջ։
Քարագլուխ (Հադրութի շրջան)

Անվան այլ կիրառումների համար տե՛ս՝ Քարագլուխ (այլ կիրառումներ)
Քարագլուխ, գյուղ Արցախի Հանրապետության Հադրութի շրջանում։


== Ընդհանուր տեղեկություններ ==
Բնակիչների մեծ մասը բնիկ են, նրանց միայն փոքր մասի նախնիները գաղթել են Ղարադաղից։ 1890-ական թվականների սկզբներին այստեղ կար 25 տուն, 203 բնակիչ, իսկ 1897 թվականին 40 տուն, 96 բնակիչ։ Արցախյան պատերազմի ժամանակ` 1991 թվականին գյուղը ավերվել է ադրբեջանցիների կողմից։ Քարագլուխը վերականգնվող գյուղ է և ունի շատ քիչ բնակչություն։ Շնորհիվ գյուղի բարերար Մաքսիմ Աթայանցի` Քարագլուխն ունի 2 եկեղեցի, որոնցից մեկը` Սուրբ Աստվածածինը, համարվում է 18-րդ դարի կառույց։ 2012-ին սկիզբ է առել գյուղի վերևում նոր եկեղեցու կառուցումը, որը երկու տարի անց ավարտին է հասցվել։


=== Արցախյան ազատամարտ ===

Քարագլուխ բնակավայրն Արցախյան ազատամարտի տարիներին հաճախակի եղել է պատերազմական գործողությունների թատերաբեմ։ 
1991 թվականի մայիսի 13-ի վաղ աոավոտյան ադրբեջանական օմոնականներն ու ԽՍՀՄ ՆԳՆ ներքին զորքերի ստորաբաժանումներն իրենց տրամադրության տակ գտնվող զրահամեքենաներով պաշարել են Հադրութի շրջանի մի շարք գյուղեր, այդ թվում՝ Քարագլուխը։ Անձնագրային ռեժիմի ստուգման պատրվակով խուզարկություններ են կատարել տներում, բռնացել և ծաղրուծանակի ենթարկել հայազգի բնակչությանը։ Անձնագրային ստուգումների ընթացքում կալանավորվել և ադրբեջանաբնակ Ջրական (Ջաբրայիլ) քաղաք են տարվել ավելի քան 50 մարդ։
1991 թվականի մայիսի 15-ին Քարագլուխ գյուղից բռնի կերպով ադրբեջանաբնակ Ջրական (Ջաբրայիլ) են տեղափոխվել բրիգադավար Շ. Աթայանը, հանդապահներ Հ. Ստեփանյանն ու Յու. Գասպարյանը։ Մայիսի 16-ին ադրբեջանական օմոնականները խորհրդային բանակի ու ներքին զորքերի զինծառայողների հետ կրկին ներխուժել են Քարագլուխ և հարակից հայկական գյուղերը։ Մեկ օրվա մեջ բնակավայրերն ամայացել են, իսկ հարակից ադրբեջանաբնակ գյուղերի բնակիչները սկսել են թալանել տները։
1991 թվականի հունիսի 3-ին Ջաբրայիլի շրջանի Մազրա գյուղի կողմից ինքնաձիգներով զինված մի խումբ ադրբեջանցիներներխուժել են Քարագլուխ գյուղ և կրակ բացել բնակիչների ուղղությամբ։ Ադրբեջանցիները Քարագլուխը գնդակոծել են նաև ուղղաթիռից, ինչի հետևանքով հրդեհվել է Վանյա Սարգսյանի տունը։ Ձերբակալվել և Ջաբրայիլ են տեղափոխվել Քարագլուխի երիտասարդ բնակիչներ Վարուժան և Հովիկ Գասպարյանները, Հենրիկ Ստեփանյանը։ Վիրավոր վիճակում ձերբակալվել է նաև Վանյա Սարգսյանը։
1991 թվականի դեկտեմբերի 23-ին՝ ժամը 11։00-ի սահմաններում, Ջաբրայիլի շրջանի Մազրա գյուղից 150 ադրբեջանցիներից բաղկացած զինված մի խումբն ավտոմեքենաներով ներխուժել է Հադրութի շրջանի Քարագլուխ գյուղ և հրդեհել ամբողջ գյուղը։ Տեղում պահակություն անող 16 անձից 6-ն անհայտ կորել են, որոնցից 3-ը՝ Հադրութի շրջմիլիցիայի աշխատակիցներ՝ միլիցիայի կապիտան Վլադիկ Սահակյանը, լեյտենանտ Էրիկ Պողոսյանը և սերժանտ Հակոբ Պողոսյանը։


=== Հայ-ադրբեջանական պատերազմ (2020) ===

2020 թվականի հայ-ադրբեջանական պատերազմի հետևանքով գյուղը հայաթափվել և անցել է Ադրբեջանի զինված ուժերի վերահսկողության ներքո։


== Աշխարհագրական տեղեկություններ ==
Գտնվում է Հադրութից 9 կմ հեռավորությամբ դեպի հարավ-արևմուտք։ Տեղադրված է Դիզափայտի արևելյան լանջին։ Դիրքը լեռնային է, կլիմայական պայմանները նպաստավոր են, օդը` մաքուր, ջուրը` զուլալ։


== Ծանոթագրություններ ==
Լև Աբելիովիչ

Լև Մոիսեևիչ Աբելիովիչ (բելառուս․՝ Леў Маісеевіч Абеліовіч, դեկտեմբերի 24 1911 (հունվարի 6 1912) կամ 1912, Վիլնյուս, Ռուսական կայսրություն - դեկտեմբերի 3, 1985(1985-12-03), 1985 կամ դեկտեմբերի 8, 1985(1985-12-08), Մինսկ, Բելառուսական ԽՍՀ, ԽՍՀՄ), բելառուս կոմպոզիտոր։ Բելառուսի արվեստի վաստակավոր գործիչ (1963)։ Վասիլի Զոլոտարևի և Նիկոլայ Մյասկովսկիի սանը։


== Կենսագրություն ==
Ծնվել է բնիկ վիլնյուսցի Մոիսեյ Լեյբովիչ և Եվա Էլյաշ-Խաիմովնա Աբելովիչների ընտանիքում։ 1935-1939 թվականներին սովորել է Վարշավայի կոնսերվատորիայում, 1941 թվականին ավարտել է Բելառուսի կոնսերվատորիան։
Մահացել է Մինսկում 1985 թվականի դեկտեմբերի 3-ին։ Թաղված է Մինսկի Հյուսիսային գերեզմանատանը։


== Ստեղծագործությունը ==
Ստեղծագործություններին հատուկ է քնարա-փիլիսոփայական սիմֆոնիզմը և վոկալ երաժշտությունը։ Ստեղծագործություններից են 4 սիմֆոնիաները (1962-1970), կոնցերտ դաշնամուր համար (1979), «Ֆրեսկի» դաշնամուրային շարքը, վոկալիզ Դմիտրի Շուստակովիչի հիշատակին, երգեր, ռոմանսներ, երաժշտություն կինոյի, թատրոնի, հեռուստատեսության, ռադիոներկայացումների համար և այլն։ Յակուբ Կոլասի, Մաքսիմ Տանկի, Ադամ Միցկևիչի, Մաքսիմ Բոգդանովիչի, Ֆեոդոր Տյուտչևի բանաստեղծությունների համար գրել է երաժշտություն։


== Պարգևներ ու կոչումներ ==
Բելառուսական ԽՍՀ արվեստի վաստակավոր գործիչ (1963)
«Պատվո նշան» շքանշան (05.01.1972)
ՌԽՖՍՀ և Բելառուսական ԽՍՀ Գերագույն խորհուրդների պատվոգրեր


== Գրականություն ==
Республика Беларусь: Энциклопедия: В 6 т. / Г. П. Пашков;. — Минск: «Беларуская Энцыклапедыя» имени Петруся Бровки, 2006. — Т. 2. — С. 5—6. — 912 с. — ISBN 978-985-11-0371-9.


== Ծանոթագրություններ ==
Դեբրա Սկարլետ

Յոհաննա Դեբորա Բուսսինգեր (նորվ.՝ Debrah Scarlett, հուլիսի 20, 1993(1993-07-20), Բազել, Շվեյցարիա), հայտնի որպես Դեբրա Սկարլետ, նորվեգացի-շվեյցարացի երգչուհի, ով Մորլանի հետ ներկայացրել է Նորվեգիան Եվրատեսիլ 2015 երգի մրցույթում A «Monster Like Me» (Ինձ պես հրեշ) երգով, որը զբաղեցրեց 7-րդ հորիզոնականը։ Ծնված լինելով Շվեյցարիայում՝ երգչուհին ընտանիքի հետ 6 տարեկանում մեկնում է Հակադալ, Նորվեգիա։ Մի քանի տարի այնտեղ մնալով՝ նրանք կրկին վերադառնում են Շվեյցարիա, որտեղ էլ Դեբրահը մեծանում է։ 2013 թվականին նա մասնակցում է նորվեգական The Voice  նախագծին։


== Ծանոթագրություններ ==
Խոլմի (գյուղ, Շումյաչինսկի շրջան)

Անվան այլ կիրառումների համար տե՛ս՝ ԽոլմիԽոլմի (ռուս.՝ Холмы), գյուղ Ռուսաստանի, Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրոլետարսկի (Տացինսկի շրջան)

Անվան այլ կիրառումների համար տե՛ս՝ Պրոլետարսկի (այլ կիրառումներ)Պրոլետարսկի (ռուս.՝ Пролетарский), գյուղ Ռուսաստանի Ռոստովի մարզի Տացինսկի շրջանում։ Մտնում է Սկոսիրսկի գյուղական համայնքի կազմի մեջ։ 
Բնակչությունը կազմում է 366 մարդ։
Չերվոնայա Դիբրովա (գյուղ, Կամենեց-Պոդոլսկիի շրջան)

Անվան այլ կիրառումների համար տե՛ս՝ Չերվոնայա ԴիբրովաՉերվոնայա Դիբրովա (ուկրաիներեն՝ Червона Діброва), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Չերվոնայա Դիբրովա գյուղում բնակվում էր 90 մարդ։ Բնակավայրը զբաղեցնում է 0,235 կմ² տարածք։ Բնակչության խտությունը կազմում էր 382,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արգուն

Արգուն (չեչեներեն՝ Чӏаьнтий-Орг, վրաց.՝ არღუნი), գետ Հյուսիսային Կովկասում՝ Վրաստանի և Ռուսաստանի տարածքներում, Սունժայի (Թերեք գետի ավազան) աջ վտակը։


== Գետանվան ստուգաբանություն ==
Արգուն (չեչեներեն՝ Орга) չեչեներեն նշանակում է նեղ խոր կիրճ, խոռոչ («ark, arg» լեռնային չեչեներեն նշանակում է «գետ»)։


== Նկարագրություն ==
Գետի երկարությունը 148 կմ է, ավազանի մակերեսը՝ 3390 կմ²։ Միջին թեքությունը 17,63 մ/կմ է։ Ջրի միջին ծախսը 45,6 մ³/վ է։ Սնուցումը խառն է։ Արգունը ամբողջապես չի սառցակալում։
Սկիզբ է առնում Մեծ Կովկասյան լեռնաշղթայի հյուսիսային լանջերի սառցադաշտերից։ Վերին հոսանքներում՝ մինչև Շարոարգուն գետին միախառնվելը, պատմականորեն կոչվում է Չանթի Արգուն։
Ապա մինչև հարթավայր հասնելը (այսպես կոչված «Արգունյան դարպասներ» (Կողմնային կովկասյան լեռնաշղթա)) գետը հոսում է լեռնիայի Չեչնիայի Արգունյան կիրճով, որը գետի վտակների մոտ գրեթե անտառապատ չէ, իսկ ցածում գրեթե ամբողջապես պատված է անտառներով։ Իր մեջ ընդունում է բազմաթիվ լեռնային վտակներ, որոնցից ամենամեծը՝ Շարոարգուն գետը միանում է Արգունին անմիջապես «դարպասների» մոտ։ Արգունի և նրա վտակների ավազանի լեռնային մասը լեռնային Չեչնիայի արևմտյան մասն է կազմում՝ Իտում-Կալինսկի և Շատոյսկի շրջաններ։ Այս շրջանի համարվում է չեչենների առաջին բնակավայրերից մեկը և բնութագրվում է հնագույն բազմաթիվ աուլների ավերակներով՝ ավանդական աշտարակային տիպի կառույցներով։
Հարթավայր հասնելուց հետո Արգունը մինչև Սունժու թափվելը հոսում է Չեչնիայի Գրոզնենսկի և Շալինսկի շրջանների միջև։
Գետի ստորիան հոսանքում է գտնվում Արգուն քաղաքը։


== Ծանոթագրություններ ==


== Արտաքին հղումներ ==
Аргун (река на Сев. Кавказе) // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
Կարլ Փոփեր

Սըր Կարլ Ռեյմունդ Փոփեր (գերմ.՝ Karl Raimund Popper, հուլիսի 28, 1902(1902-07-28)[…], Վիեննա, Ավստրո-Հունգարիա - սեպտեմբերի 17, 1994(1994-09-17)[…], Քրոյդոն, Մեծ Լոնդոն), ավստրիացի և բրիտանացի փիլիսոփա և սոցիոլոգ։ XX դարի գիտության ամենաազդեցիկ փիլիսոփաներից մեկը։ Հայտնի է քաղաքական և սոցիալական փիլիսոփայությանը նվիրված իր աշխատություններով։ Քննադատել է գիտական մեթոդի դասական հասկացությունները, ինչպես նաև պաշտպանել է ժողովրդավարության ու սոցիալական կրիտիցիզմի սկզբունքները, որոնց նա առաջարկում էր հետևել «բաց հասարակության» կայացմանը հասնելու համար։
1934 թ.-ին լույս տեսած «Հետազոտության տրամաբանություն» գրքով հիմնադրել է քննադատական ռացիոնալիզմի փիլիսոփայական ուղղությունը, ըստ որի՝ վերջնական ճշմարտություններ չկան։ Մարդկային գիտելիքը զարգանում է քայլ առ քայլ հերքելով սխալ վարկածները։ «Բաց հասարակությունն ու նրա թշնամիները» դասական դարձած գրքում (թարգմանված է հայերեն), որը գրել է 1945 թ.-ին Նոր Զելանդիայում, ուր արտագաղթել էր նացիստական տիրապետության տակ գտնվող Ավստրիայից, Փոփերը քննադատության է ենթարկում բոլոր ամբողջատիրական համակարգերը։


== Գործունեություն ==
1937-1946 թվականներին եղել է համալսարանի դասախոս Նոր Զելանդիայում, 1946-1949 թվականներին՝ Լոնդոնի համալսարանի տնտեսագիտության դպրոցի դասախոս, 1949 թվականից՝ Լոնդոնի համալսարանի պրոֆեսոր, բնագիտության զարգացմանը նպաստող թագավորական ընկերության անդամ։ Իր ուսմունքը Պոպպեր անվանում է քննադատական ռացիոնալիզմ՝ ի հակադրություն հյումիզմից սերող տրամաբանական էմպիրիզմի և շեշտելով իր հարազատությունը Ի․ Կանտի գիտաբանական գաղափարներին։ Մեթոդաբանության մեջ Պոպպերը առաջադրել է ֆալսիֆիկացման սկզբունքը, գիտության էվոլյուցիոն զարգացման տեսակետը, ճանաչող սուբյեկտից օտարված օբյեկտիվ գիտելիքի («երրորդ աշխարհի») գաղափարը։ Գիտության զարգացումը Պոպպերը ներկայացնում է որպես միմյանց անընդհատ հաջորդափոխող տեսությունների շարք։
Տեսությունը փորձի ընդհանրացում չէ, այլ հիպոթեզ է, որը լուծում է որոշակի պրոբլեմ և «բաց է» քննադատության ու հերքման համար, էմպիրիկ գիտություններում՝ փորձնական հերքման համար։ Գիտելիքի բովանդակության այս չափանիշներով Պոպպերը պահպանում է ընդհանրական օրենքներն ու տեսությունները, բայց մերժում է «ամեն ինչ բացատրող» տեսական ուսմունքները(օրինակ՝ մարքսիզմը)։ Պոպպերը ժխտում է պատմականության սկզբունքը՝ գտնելով, որ այն բնության և հասարակության զարգացումը ներկայացնում է իբրև կանխորոշված ընթացք։


== Ծանոթագրություններ ==
Նալոբիխա

Նալոբիխա (ռուս.՝ Налобиха), գետ Ռուսաստանում, հոսում է Նովոսիբիրսկի շրջանում, Ալթայի Հանրապետությունում։ Գետաբերանը տեղակայված է Բոբրովկա գետի ձախ ափին՝ 63 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, Բարնաուլ քաղաքից մինչև Նավարասիսկի հէկը։ Գետի գետային ավազանը Չումիշ գետն է՝ մինչև Տոմի։ Ինչպես նաև գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  13010200512115200001229
Հիդրոլոգիական ուսումնասիրությունների կոդը - 115200122
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դվեյր Ռիսլանի շրջան

Դվեյր Ռիսլանի շրջան (արաբ․՝ ناحية دوير رسلان‎‎) Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Դուռեյքիշի գավառի 4 շրջաններից մեկը։
Վարչական կենտրոնն է Դվեյր Ռիսլան քաղաքը։ 2004 թվականի մարդահամարի տվյալներով շրջանը ունի 13 704 բնակչություն։


== Ծանոթագրություններ ==
Ալփաուտ-Բոյահմեդլու

Ալփաուտ-Բոյահմեդլու, գյուղ Արևելյան Հայաստանում, Ելիզավետպոլի նահանգի Ջևանշիրի գավառում։


== Բնակչություն ==
1907 թվականին ուներ 1521 ադրբեջանցի բնակիչ։


== Տնտեսություն ==
Բնակչության հիմնական զբաղմունքը անսանապահությունն ու դաշտավարությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Կենգա

Կենգա  (ռուս.՝ Кеньга), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վայմուգա գետի ձախ ափին՝ 90 կմ հեռավորության վրա։ Գետի երկարությունը 27 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000034031
Հիդրոլոգիական ուսումնասիրությունների կոդը - 103003403
Ավազանի կոդը - 03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գևորգ Բոյաջյան

Գևորգ Գաբրիելի Բոյաջյան  (1961, փետրվարի 7, Դոնի Ռոստով (Ռուսաստան)), մանկաբույժ, ռեանիմատոլոգ-անեսթեզիոլոգ։ Բժշկական ծառայության ավագ լեյտենանտ (1987 թվական)։


== Կենսագրություն ==
Ավարտել է Երևանի պետական բժշկական ինստիտուտը (1986 թվական)։ 1988-1996 թվականներին աշխատել է ՀՀ առողջապահության համակարգում, 1996 թվականից՝ Երևանի հանրապետական մանկական կլինիկական հիվանդանոցի թոքաբանական բաժանմունքի վարիչ (միաժամանակ՝ ՀՀ երեխաների առողջության պահպանման ընկերակցության փոխնախագահ)։
1991 թվականին և 1993 թվականին կամավոր, ապա գործուղումով մեկնել է ԼՂՀ Շահումյանի շրջան (Շահումյան, Վերին շեն, Մանաշիդ, Գյուլիստան), ՀՀ Մեղրի քաղաք, մասնակցել է հիվանդ և վիրավոր ազատամարտիկների և խաղաղ բնակչության, հիմնականում երեխաների, բուժսպասարկման աշխատանքներին։


== Ծանոթագրություններ ==
Իլյասովո (այլ կիրառումներ)

Իլյասովո, կարող է վերաբերել՝

Իլյասովո - գյուղ Ռուսաստանի Արխանգելսկի մարզի Ուստյանսկի շրջանի կազմում։
Իլյասովո - գյուղ Ռուսաստանի Մոսկվայի մարզի Լուխովիցկի շրջանի կազմում։
Իդան Ռոլ

Իդան Ռոլ (եբրայերեն՝ עִידָן רוֹל‎, ապրիլի 27, 1984(1984-04-27), Երուսաղեմ, Իսրայել), հրեա քաղաքական գործիչ, մոդել և իրավաբան։ 2019 թվականի ապրիլ-սեպտեմբեր ամիսներին, «Կապույտ և սպիտակ» դաշինքի կազմում, եղել է Քնեսեթի պատգամավոր։


== Կենսագրություն ==
Ռոլը ծնվել է Երուսաղեմում և մանուկ հասակում տեղափոխվել Մևասերեթ Ցիոն, որտեղ հետագայում ընդունվել է Հարել ավագ դպրոց։ 2002 թվականին ծառայության է անցել Իսրայելի զինված ուժերում՝ ծառայելով Իսրայելի հետախուզական զորքերի տեխնիկական ստորաբաժանումներից մեկում, որը տեղակայված է եղել Կենտրոնական Իսրայելում։ Անցել է սպայական կուրսեր և դարձել կադետական հրամանատար։ Ավարտելով զինվորական ծառայությունը՝ ծառայության է անցել Իսրայելի հետախուզական դիրեկտորատի պահեստազորում։ A
2007 թվականին ընդունվել է Թել Ավիվի համալսարանի իրավագիտության դպրոց։ Ուսանողության տարիներին նա միացել է իսրայելական «StandWithUs» նախաձեռնությանը և աշխատել որպես մոդել։ Ավարտելով համալսարանը՝ աշխատանքի է անցել «Meitar Liquornik Geva Leshem Tal» իրավաբանական ընկերության գովազդի բաժնում։ Մագիստրոսական կրթություն է ստացել նաև հանրային իրավունքի ոլորտում։ Հետագայում աշխատել է բարձր տեխնոլոգիաներով, կազմակերպությունների միաձուլման և կլանման հարցերով զբաղվող իրավաբանական ընկերությունում։
Նախկինում լինելով Լիկուդ կուսակցության Նոր լիկուդնիկներ շարժման անդամ՝ Ռոլը միացել է Եշ Ատիդ կուսակցությանը։ Ընդունվելով կուսակցության շարքերը դարձել է կուսակցության ԼԳԲՏ խմբի ղեկավարը։ 2018 թվականի համայնքային ընտրությունների ժամանակ եղել է Եշ Ատիդ կուսակցության Թել Ավիվ-Յասո քաղաքի ավագանու ցուցակի անդամ։ Կուսակցության «Կապույտ և սպիտակ» քաղաքական դաշինքին միանալուց հետո՝ եղել է միասնական ցուցակի 34-րդ համարը։ Քաղաքական դաշինքը ձևավորվել էր 2019 թվականի սեպտեմբերին տեղի ունեցած Քնեսեթի ընտրությունների համար։ Ընտրությունների արդյունքում դաշինքը Քնեսեթում ստացել է 35 տեղ։ 2019 թվականի սեպտեմբերին Քնեսեթի ընտրությունների ժամանակ կրկին եղել է միասնական ցուցակի 34-րդ համարը։ Սակայն ընտրությունների արդյունքում դաշինքն ստացել է 33 տեղ, որի արդյունքում Ռոլը կորցրել է իր մանդատը։
Ռոլի զուգընկերը երգիչ-երաժիշտ Հարել Սկաաթն է։


== Ծանոթագրություններ ==
Նիգերի լեզուներ

Նիգերն ունի 11 պաշտոնական լեզու, ֆրանսերենը` պաշտոնական լեզուն և Hausa-ն, ամենաշատ խոսակցական լեզուն։  Կախված նրանից, թե ինչպես են դրանք հաշվում, Նիգերն ունի 8-ից 20 տեղական լեզուներ։  Անհամապատասխանությունը գալիս է նրանից, որ մի քանիսը սերտորեն կապված են և կարող են խմբավորվել միասին կամ առանձնացված։
Գաղութային շրջանից ժառանգված ֆրանսերենը պաշտոնական լեզուն է ։  Այն խոսվում է հիմնականում որպես երկրորդ լեզու կրթություն ստացած մարդկանց կողմից (Նիգերցիների 20%-ը կրթվել է ֆրանսերենով  ):  Թեև կրթված Նիգերացիները դեռ կազմում են բնակչության համեմատաբար փոքր տոկոսը, ֆրանսերեն լեզուն պաշտոնական վարչարարության (դատարաններ, կառավարություն և այլն), լրատվամիջոցների և գործարար համայնքի կողմից օգտագործվող լեզուն է։  Տես նաև` Աֆրիկյան ֆրանսերեն։
Նիգերն ունի տասը պաշտոնական ազգային լեզուներ , այդ թվում նաև արաբերենը:
Վիլ Թյուդոր

Վիլյամ Ջեյմս Սիբրե «Վիլ» Թյուդոր (անգլ.՝ William James Sibre "Will" Tudor, ապրիլի 11, 1987(1987-04-11), Լոնդոն, Անգլիա, Միացյալ Թագավորություն),  անգլիացի դերասան։ Առավել է հայտնի է HBO ալիքի «Գահերի խաղ» սերիալում կատարած Օլիվարի դերով, որը կատարում է շոուի երրորդ և հինգերորդ եթերաշրջաններում։


== Ֆիլմագրություն ==


=== Կինո ===


=== Հեռուստատեսություն ===


== Ծանոթագրություններ ==
Ալեքսանդր Բլոկի տուն-թանգարան

Ալեքսանդր Բլոկի տուն-թանգարան (ռուս.՝ Музей-квартира А. Блока), թանգարան Ռուսաստանի Դաշնության Սանկտ Պետերբուրգ քաղաքում, Սանկտ Պետերբուրգի պատմության թանգարանի մասնաճյուղը։ Նվիրված է ռուս նշանավոր բանաստեղծ Ալեքսանդր Բլոկին (1880-1921)։
Թանգարանը բացվել է 1980 թվականի նոյեմբերի 28-ին այն տանը, որտեղ իր կյանքի վերջին տարիներին ապրել է Ալեքսանդր Բլոկը. նա այս տանն անցկացրել է ինը տարի՝ 1912 թվականի հուլիսից մինչև իր մահը՝ 1921 թվականի օգոստոսի 7–ը։ Բանաստեղծի մահից հետո նրա արխիվը, գրադարանն ու անձնական իրերը պահպանվել են նրա կնոջ՝ Լյուբով Բլոկի կողմից։ Վերջինիս մահից հետո (1939) այդ ամենը հանձնվել է ԽՍՀՄ Գիտությունների ակադեմիայի՝ Ռուս գրականության ինստիտուտին (Պուշկինի տուն), որտեղ մասամբ ցուցադրվել են 1960—1970-ական թվականներին։
Թանգարանը բաղկացած է երկու բաժնից՝ հուշարձանային բնակարանը 4-րդ հարկում, որ կահավորված է բանաստեղծի անձնական գույքով, և գրական ցուցադրությունը 2-րդ հարկում, որ պատմում է Բլոկի կյանքի ու ստեղծագործության մասին։
Ա. Բլոկն ապրել է Սպաների փողոց, 57 հասցեում (այժմ՝ Դեկաբրիստների, 57)՝ 1912 թվականի հունիսի 24-ից մինչ իր մահը՝ հաջորդաբար զբաղեցնելով երկու բնակարաններ։ Բանաստեղծի ծննդյան 100-ամյակի կապակցությամբ 1980 թվականի նոյեմբերին այդ բնակարանում բացվեց թանգարան։ Թանգարանում այցելուներին է ներկայացվում երեք ցուցադրություն՝ հուշարձանային (բնակարան № 21), գրական (բնակարան № 23) և «Բլոկն ու նրա շրջապատը» ցուցադրությունը, որի բացումը տեղի է ունեցել 2008 թվականին (բնակարան № 21)։


== Արտաքին հղումներ ==
Թանգարանի պաշտոնական կայքը
Ֆոտոէքսկուրս թանգարանում(չաշխատող հղում)
Հնդկացի այրին (նկար)

«Հնդկացի այրին» (անգլ.՝ Indian Widow), անգլիացի նկարիչ, դիմանկարի և բնանկարի վարպետ Ջոզեֆ Ռայթի նկարներից։ Հեղինակը կտավը վրձնել է 1783 կամ 1784 թվականին։ Յուղաներկով կտավի չափերն են՝ 101,6 × 127 սմ։ «Հնդկացի այրին» ստեղծագործությունն այսօր պահպանվում և ցուցադրվում է Դերբիի թանգարան-պատկերասրահում (Դերբի, Միացյալ Թագավորություն)։


== Պատմություն ==
Այս ստեղծագործության հեղինակը՝ Ջոզեֆ Ռայթը նկարն անվանել է «Հնդկացի այրի», սակայն կտավի ամբողջական անվանումը հետևյալն է՝ «Հնդկացի առաջնորդի այրին, որը նայում է հանգուցյալ ամուսնու զենքին» (անգլ.՝ The Widow of an Indian Chief Watching the Arms of Her Deceased Husband):
Համաձայն արվեստի պատմաբան Բենեդիկտ Նիքոլսոնի. կնոջ հանդերձանքում Ռայթը «դիմել է նեոդասական ոճին, որը բնորոշ էր յուրաքանչյուր վշտացած կնոջ»։ Նիկոլսոնը համարում է, որ որոշ այլ մանրամասներ ավելի իրական են. «գլխակապի ձևը, կաշվե կապիչները, փետուրները, դաշույնի պատյանը և բիզոնի կաշվի վրա նկարազարդումը ցույց են տալիս առնվազն արևմուտքում` Մեծ Լճերում հնդկացիների տեխնոլոգիաների իմացություն։ Սա ապացույցն է այն բանի, որ Ռեյնը կտավը ստեղծելիս օգտվել է իրական պարագաներից»։ Բնիկ ամերիկացիների նկատմամբ կիրառություն գտած «ազնվաբարո վայրենի» (անգլ.՝ Noble Savage) առասպելը 1780-ական թվականներին առավելապես տարածված էր Անգլիայում, երբ եվրոպական ծագում ունեցող ամերիկացիները ընկալվում էին որպես ապստամբներ։


== Նկարագիր ==
Կտավի գլխավոր հերոսուհին նստած կին է՝ հնդկացի, որի թիկունքում հեղինակը ծառ է նկարել՝ զենքուզրահով պատված։ Հորիզոնին՝ ձախ հատվածում գորշ ամպեր են կուտակված, որտեղ փայլատակում է կայծակը։ Հորիզոնի կենտրոնում հեղինակը մայր մտնող Արեգակ է պատկերել։ Իսկ կտավի վերևի աջ անկյունում ծխացող հրաբուխ է նկարված։


== Ակնարկ ==
Դերբիից մեկ այլ նկարիչ՝ Ջոն Ռաֆայել Սմիթը (John Raphael Smith), փորագրել է այս ստեղծագործությունը 1785 թվականին։ Անձամբ Ջոզեֆ Ռայթը նկարել է այս մոտիվներով մեկ այլ նկար՝ «Հնդկացի այրիներ» (այն չի պահպանվել հրդեհի հետևանքով), ինչպես նաև մեկ այլ նկար՝ նվիրված կնոջ ոգու ուժին՝ «The Lady in Milton’s Comus»:


== Ծանոթագրություններ ==


== Գրականություն ==
Nicolson, Benedict (1968). Joseph Wright of Derby: Painter of Light. Vol. 1, p. 148.
Judy Edgerton, Joseph Wright of Derby : 1734-1797, Réunion des Musées Nationaux, 1990 978-2711823390
Benedict Nicolson, Joseph Wright of Derby: Painter of Light, Vol. 1, 1968 (անգլերեն)


== Արտաքին հղումներ ==
Դերբիի թանգարան-պատկերասրահի պաշտոնական կայքը
Նովոսյոլկա (այլ կիրառումներ)

Նովոսյոլկա, կարող է վերաբերել՝

Նովոսյոլկա - ավան, Ուկրաինայի Նիկոլաևի մարզի Վոզնեսենսկի շրջանում
Նովոսյոլկա - գյուղ, Ուկրաինայի Դոնեցկի մարզի Վելիկոնովոսյոլկովսկի շրջանում
Նովոսյոլկա - գյուղ, Ուկրաինայի Ժիտոմիրի մարզի Եմելչևի շրջանում
Նովոսյոլկա - գյուղ, Ուկրաինայի Ժիտոմիրի մարզի Լուգինսկի շրջանում
Նովոսյոլկա - գյուղ, Ուկրաինայի Ժիտոմիրի մարզի Չեռնյախովսկի շրջանում
Նովոսյոլկա - գյուղ, Ուկրաինայի Ժիտոմիրի մարզի Ռոդոմիշլինսկի շրջանում
Նովոսյոլկա - գյուղ, Ուկրաինայի Խմելնիցկիի մարզի Գորոդոկի շրջանում
Նովոսյոլկա - գյուղ, Ուկրաինայի Խմելնիցկիի մարզի Դերաժնյայի շրջանում
Նովոսյոլկա - գյուղ, Ուկրաինայի Խմելնիցկիի մարզի Իզյասլավի շրջանում
Նովոսյոլկա - գյուղ, Ուկրաինայի Խմելնիցկիի մարզի Կրասիլովի շրջանում
Նովոսյոլկա - գյուղ, Ուկրաինայի Կիրովոգրադի մարզի Գոլովանևի շրջանում
Նովոսյոլկա - գյուղ, Ուկրաինայի Նիկոլաևի մարզի Վեսելինովոյի շրջանում
Նովոսյոլկա - գյուղ, Ուկրաինայի Վիննիցայի մարզի Մուրովանիե Կուրիլովցիի շրջանում
Դյոմա (գետ)

Դյոմա (բաշկիրերեն՝ Күгиҙел Дим ), գետ Բաշկորտոստանում և Օրենբուրգի մարզում, Բելայա գետի ձախ վտակը (Կամայի ավազան)։


== Անվան ստուգաբանություն ==
Ա. Կամալովի ենթադրությամբ գետի անունը ծագում է բաշկիրերեն «դիմ» բառից, որ նշանակում է ճահճուտ, գետի խոր հատված։ Գետի մեկ ուրիշ անվանում՝ «Կուկ-Իդելմ», բառացի նշանակում է կապույտ, երկնային գետ, ինչը ջրային տարածքների քիչ տարածում ունեցող անվանում է, որ կազմված է գույն + գետ կաղապարով։ Անվան այդպիսի կառուցվածք ունեն Ագիդել` սպիտակ գետ և Կարաիդել` սև գետ անունները։


== Հոսանք ==
Դյոման սկիզբ է առնում Օբշի Սիրտի (ռուս.՝ О́бщий Сырт) բարձունքներից՝ Ֆյոդորովսկի շրջանի Ալյոշկինո գյուղից 2կմ հյուսիս-արևելք։ Հոսում է Օրենբուրգի շրջանով և կրկին Բաշկորտոստանով։ Երկարությունը 535 կմ է, ավազանի մակերեսը՝ 12.800 կմ²։ Դյոման հոսում է ընդարձակ հարթավայրով։ Գետի ափին գտնվում է Դավլեկանովո քաղաքը։
Օրենբուրգի շրջանում գետն ունի 28 վտակ, որոնցից 11-ը՝ 10-ից ավելի կիլոմետր երկարությամբ։ Հիմնական վտակներն են Բալշոյ Իզյակ, Տյատեր, Սադակ, Ուդրյակ։
Դյոման Ուֆա քաղաքի մոտ ձախից թափվում է Բելայա գետը։ Այդ շրջանը կրում է «Դյոմա» անունը։


== Վտակներ ==
Բակալկա
Գայնի
Կիզիյազ
Մենեուզ
Միյակի
Սադակ
Տյատեր
Ուդրյակ
Ույազի


== Գետաբերան ==
Ներկայիս գետաբերանը արհեստական է։ Բելայա գետի հոսանքից վերև այն տեղափոխվել է 19-րդ դարի վերջին՝ երկաթուղային կամուրջ կառուցելու ժամանակ։ Հունը թեքել են այնպես, որ այն չհատի երկաթուղին։ Դրա միջոցով ազատվեցին գետի վրա լրացուցիչ կամուրջ կառուցելուց։
Հին գետաբերանը գտնվել է ավելի ցածր վայրում։ Հին գետաբերանի տեղում առաջացել են մի շարք լճեր։

		


== Աղբյուրներ ==
Վ. Ա. Բալկով, Բաշկիրիայի ռեսուրսները, Ուֆա, 1978
Օրենբուրգի շրջանի ջրային օբյեկտների վիճակի տեղեկատու, 2010


== Ծանոթագրություններ ==
Դոլիննի (Միլյուտինսկի շրջան)

Դոլիննի (ռուս.՝ Долинный), ավան Ռուսաստանի Դաշնության Ռոստովի մարզի Միլյուտինսկի շրջանում։ Մտնում է Սվետոչնիկովսկի գյուղական համայնքի կազմի մեջ։
Վոլտագո Ագորդինո

Վոլտագո Ագորդինո (իտալերեն՝ Voltago Agordino), կոմունա Իտալիայում։ Տեղակայված է Վենետո մարզում, Բելունո գավառում։
Բնակչությունը կազմում է 991 մարդ (2007), բնակչության խտություն՝ 45 մարդ/կմ²։ Զբաղեցնում է 22 կմ² մակերես։ Փոստային ինդեքս՝ 32020։ Հեռախոսային կոդ՝ 0437։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Լուիս Պավես Մունյոս

Լուիս Ալբերտո Պավես Մունյոս (իսպ.՝ Luis Alberto Pavez Muñoz, սեպտեմբերի 17, 1995(1995-09-17), Սանտյագո, Չիլի), չիլիացի ֆուտբոլիստ, «Ունիոն Էսպանյոլա» ակումբի պաշտպան։


== Ակումբային կարիերա ==
Պավեսը «Կոլո-Կոլո» ակումբի սան է։ 2013 թվականի ապրիլի 8-ին Վինյա դել Մարից «Էվերտոն» ակումբի դեմ խաղում նա իր դեբյուտն է նշել Չիլիի առաջնությունում։ 2014 թվականի մարտի 9-ին « Ունիոն Լա-Կալերայի» դեմ խաղում Լուիսն իր առաջին գոլն է խփել «Կոլո-Կոլոյի» կազմում։
2015 թվականի ամռանը Պավեսը վարձավճարով տեղափոխվել է իսպանական «Կադիս» ակումբ։ Հոկտեմբերի 18-ին «Մելիլյայի» ակումբի դեմ խաղում նա իր դեբյուտն է նշել իսպանական Սեգունդա Բ-ում։
2017 թվականի սկզբին Լուիսը վարձավճարով տեղափոխվել է «Սանտյագո Ուոնդերերս» ակումբ։ Փետրվարի 13-ին «Ունիվերսիդադ դե Կոնսեպսիոն» ակումբի դեմ խաղում նա իր դեբյուտն է նշել նոր թիմի կազմում։


== Միջազգային կարիերա ==
2015 թվականի սկզբին Պավեսը Չիլիի երիտասարդական հավաքականի կազմում մասնակցել է Ուրուգվայում կայացած Հարավային Ամերիկայի երիտասարդական առաջնությանը։ Մրցաշարի ընթացքում նա խաղացել է Վենեսուելայի, Ուրուգվայի, Բրազիլիայի և Կոլումբիայի հավաքականների դեմ։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը sports.ru կայքում
Լուիս Պավես Մունյոս պրոֆիլը BDFutbol կայքում
Շախարբի Ալիև

Շախարբի Մագոմետովիչ Ալիև (կարաչ.-բալկ.՝ Алийланы Мухамматны джашы Шахарби, հունվարի 17, 1937(1937-01-17), Կիսլովոդսկ - հունվարի 29, 1991(1991-01-29), Չերկեսկ, ԽՍՀՄ), կարաչայ-բալկար դերասան, ռեժիսոր, դրամատուրգ։


== Կենսագրություն ==
Ծագում է կարաչայների ուզդենների Ալիևների տոհից։ Իր անունն ստացել է պատիվ կարաչայ-բալկարական մշակույթի հայտնի գործիչ Շախարբի Էբզեևի։
Դպրոցական տարիների խաղացել է դրամայի խմբակում։ Սովորել է Չիմկետի գյուղատնտեսական տեխնիկումում, այնուհետև բանակում ծառայելուց հետո՝ Կիսլովոդսկի բժշկական ուսումնարանում։ Այդ ընթացքում խաղացել է ժողովրդական թատրոնում։
Ավարտել է Չերկեսկի մարզային թատրոնին առընթեր մեկամյա դերասանական ստուդիան։ 1963 թվականին կատարել է գլխավոր դեր Շախարբի Էբզեևի պիեսի հիման վրա բեմադրված «Օգուրլու» ներկայացման մեջ։  1964/65 խաղաշրջանում խաղացել է բալկարական թատերախմբում (Նալչիկ)։
1970 թվականին ավարտել է Լենինգրադի թատրոնի, երաժշտության և կինեմատոգրաֆիայի պետական ինստիտուտի ռեժիսորական ֆակուլտետը, որից հետո աշխատել է Մալի Կարաչայի շրջանի մշակույթի բաժնում։ 1973 թվականին դարձել է Չերկեսկի շրջանային թատրոնի կարաչայական թատրոնի բեմադրող, 1987 թվականին (այն բանից հետո, երբ թատրոնը բաժանվել է Ռուսական թատրոնի և Ժողովրդական թատրոն)՝ դարձել է կարաչայական թատերախմբի գլխավոր ռեժիսոր։ 1989 թվականից եղել է  մշակույթի մարզային կառավարման բաժնի առաջատար մասնագետ, 1990 թվականից՝ կարաչայական թատերախմբի գլխավոր ռեժիսոր։


== Արվեստ ==
Թատրոնում բեմադրել է շուրջ 40 պիես։

Բեմադրություններ մարզային թատրոնում«Ռետրո», Ա. Գալին
Աստվածային կատակերգություն, Ի. Շտոկ
«Ամուսնություն», Նիկոլայ Գոգոլ
«Ես ամուսնանում եմ տատիկի հետ», Գ. Մուխարովբեմադրություններ Կարաչաևսկի թատրոնում«Օտարը», Բ. Ապպաև
«Էյրուզմեկի որդին», Բ. Ապպաև
«Ճակատագիր և պատիվ», Մ. Բատչաև
«Այմուշ», Մ. Բատչաև
«Բատիրջաշ», Մ. Բատչաև
«Օգուրլու», Շ. Էբզեև
«Բաղնիքի տնօրեն», Շ. Էբզեև
«Լվացված գլխարկ», Շ. Էբզեև
«Աթայն ու նրա ընտանիքը», Ի. Կապաև
«Ոչ ազնվական հարսնացու», Խալիմաթ Բայրամուկովա


== Մրցանակներ և ճանաչում ==
ՌԽՖՍՀ-ի մշակույթի նախարարության դիպլոմ «Տրիբունալ» ներկայացման համար


== Հիշատակ ==
2013 թվականին Կարաչաևյան անվան դրամատիկական թատրոնը կոչվել է ռեժիսոր, դերասան և թատերագիր Շախարբի Ալիևի անունով։


== Ծանութագրություն ==


== Արտաքին հղումներ ==
«Карачаевскому театру присвоено имя Шахарбия Алиева» (ռուսերեն)։ Управление пресс-службы Главы и Правительства Карачаево-Черкесской Республики։ 2013-05-22։ Վերցված է 2015-07-17 
Боташева З. «Шах, твоя дорога — театр!» // День Республики : газета. — 2012.
Blood // Water

«Blood // Water», կանադացի երաժիշտ Grandson-ի սինգլ։ Սինգլը թողարկվել է 2017 թվականի հոկտեմբերի 27-ին Fueled By Ramen լեյբլում։ Երգը նրա առաջին «A Modern Tragedy Vol. 1» մինի ալբոմի գլխավոր սինգլն է։


== Հետարտադրություն ==
Երգի պաշտոնական տեսահոլովակը թողարկվել է 2017 թվականի հոկտեմբերի 27-ին Grandson-ի ՅուԹյուբ ալիքում։


== Կոմպոզիցիա և տեքստ ==
Ջիլ Քաուֆման նկարագրում է երգը որպես «Rage Against the Machine-ի ռեփ ռոքի փոփ տարբերակ»։ Երգը ստեղծված է #ֆա մինոր գամմայում՝ 11A Camelot միքսինգով։ Դրա տեմպը 154 բիթ րոպեում է։
2019 թվականի մայիսին Radio.com-ի համար հարցազրույցում Grandson-ը նկարագրել է «Blood // Water» երգի տեքստը որպես «նրա սեփական հեղափոխությունից առաջին կրակոց, և այն մեծանում է այդ ժամանակից։ Ակտիվիստական ռոքի ավանդույթների համաձայն, Grandson-ը ճեղքել է քաոսային մշակույթը, կոչ անելով մարդկանց ուշադրություն դարձնել»։


== Կենդանի ելույթներ ==
2018 թվականի օգոստոսի 15-ին «Blood // Water»-ը հայտնվել է առաջին անգամ հեռուստատեսությունում՝ Սեթ Մեյերսի երեկոյան շոուի ժամանակ։ Billboard ամսագիրը բնութագրել է ելույթն որպես հակակապիտալիստ հիմն, որտեղ «ինքնագոհությունը տարբերակ չէ»։


== Տեսահոլովակ ==
«Blood // Water»-ի տեսահոլովակը թողարկվել է 2018 թվականի հունիսի 4-ին։ Հայտարարվել է նաև Grandson-ի առաջին մինի ալբոմի՝ «A Modern Tragedy Vol. 1»-ի մասին։


== Թրեք լիստ ==


== Հիթ-շքերթներ ==


== Տես նաև ==
Grandson


== Ծանոթագրություններ ==


== Արտաքին հղումներ ==
Blood // Water-ը(անգլ.) Discogs կայքում
Պեդրու Ռեջուս

Պեդրու Ռեջուս (պորտ.՝ Pedro Régis), համայնք Բրազիլիայում՝ Պարաիբա նահանգի կազմում։ Գտնվում է Զոնա դա Մատա Պարաիբանայի մարզում։ Մտնում է Լիտորալ Նորտիի գավառի կազմի մեջ։ Բնակչությունը կազմում է 4943 մարդ՝ 2006 թվականի տվյալներով։ Գրավում է 73,362 կմ2 տարածք։ Բնակչության խտությունը՝ 67,4 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 10.119.169,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.058,83 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,532 (տվյալները՝ ՄԱԿ-ի զարգացման ծրագրի)։